પીડીપીએ તો મોદીચાલીસા શરૂ કરી દીધા અને પાકિસ્તાન સાથેના સંબંધ સુધારવાની એમની પહેલ, લાહોરની મોદીની મુલાકાત અને પઠાણકોટ હુમલા પછી પણ બંને દેશો વચ્ચેના સંબંધ સુધારવા મંત્રણાઓનો દોર આગળ વધારવાની વડા પ્રધાન મોદીની ભૂમિકાને બિરદાવતાં ફરીને જમ્મુ-કાશ્મીરમાં આવતા દિવસોમાં ૨૮ + ૨૮ એટલે કે બહુમતીનું શાસન પુનર્સ્થાપિત કરવાનું વાતાવરણ તૈયાર થયું છે ત્યારે મહેબૂબાને બદલે ભાજપ અને મોદી પ્રથમ મહિલા મુખ્ય પ્રધાનને પોતાનાં કહ્યાગરાં બનાવવાની સ્થિતિમાં વધુ આવી શકે છે. ડો. અબ્દુલ્લાએ ભાજપની ઓફરવાળી વાત કરી અને એમના શાહજાદા અને પક્ષના અધ્યક્ષ ઓમર અબ્દુલ્લાએ એ બાબતમાં યુ-ટર્ન લીધો એ પછી વિધાનસભામાં સત્તાનાં કજોડાં ના ચાલે તો ચૂંટણી જ આવી પડે.